Agyonlőttek egy hároméves kisfiút egy floridai szülinapi bulin
Lelőttek egy kisfiút és az anyját egy születésnapi partin a floridai Miami-Dade megyében. A gyerek olyan súlyos sérüléseket szenvedett, hogy a kórházban meghalt. Szemtanúk szerint legalább 30 lövés dördült el.
A Fox News azt írja, hogy a lövöldözés még szombat este történt.

Egyelőre csak annyit lehet tudni, hogy valaki berontott az egyébként Airbnb-n keresztül bérelt házba, amikor a gyerek születésnapját ünnepelték, és lövöldözni kezdett. Eltalálta a kisfiút és az anyját is. A gyerek a kórházban meghalt, az anyja stabil állapotban van, de még kezelésre szorul.

Az egyik szomszéd azt mondta, legalább 30 lövést hallott aznap este, előtte pedig valakik veszekedtek a környéken.

A rendőrség 5000 dollár, vagyis több mint 1,5 millió forint nyomravezetői díjat ajánlott fel.
Florida Nagyvilág lövöldözés